Niels Brock

Niels Brock Copenhagen Business College, i daglig tale blot Niels Brock', er en dansk handelsskole beliggende i København.

Skolen har rødder tilbage til 1881, hvor arven fra handelsmanden Niels Brock blev brugt som startskud til handelsskolen Niels Brock, som den kendes i dag. I 1888 blev De Brockske Handelsskoler grundlagt, og i 1991 skiftede skolen navn til Niels Brock Copenhagen Business College.

I dag foregår skolens aktiviteter på seks adresser i og omkring København – blandt andet på Julius Thomsens Plads. Niels Brock tilbyder en bred vifte af uddannelser og kurser, rettet mod handel og erhvervsliv, der spænder fra ungdomsuddannelser til videregående uddannelser samt kurser og konsulentvirksomhed. I 2018 havde skolen 15.000 elever og kursister igennem systemet. Heraf var størstedelen fra kurser og efteruddannelser. 

 Handelsgymnasiet 
Handelsgymnasiet er Danmarks største gymnasium, og har adresse på Frederiksberg ved Forum (Handelsgymnasiet JTP og Innovationsgymnasiet), Nørre Voldgade (Handelsgymnasiet Nørre Voldgade) og Linnésgade (Det Internationale Gymnasium). Niels Brocks handelsgymnasier udbyder disse studieretninger (pr. 1/8/2019):
 Handelsgymnasiet JTP:
 Økonomi
 Eliteidræt
 Samfund, økonomi & globale studier
 Innovationsgymnasiet:
 Projektledelse
 E-Business & Digitalisering
 Innovation & startup
 Det Internationale Gymnasium:
 Business Elite
 Business & Science Elite
 Business & Economics Elite
 International Business Baccalaureate (IBB i daglig tale)
 Business & International Cultures (BIC I daglig tale)
 Handelsgymnasiet Nørre Voldgade
 Markedsføring
 Digital Business

 Erhvervsuddannelser 
På erhvervsuddannelserne kan man uddanne sig indenfor handel, kontor og detail. Eleverne er både unge, som kommer lige fra folkeskolen og voksne, som har erhvervserfaring. Uddannelserne kan også læses online. Niels Brocks erhvervsuddannelser holder i dag til på Nørre Voldgade tæt på Nørreport.

Niels Brock udbyder en række online akademiuddannelser.

 Kursusafdelingen 
Kursusafdelingen har fokus på ledelse, it, økonomi, sprog, HR, kommunikation, salg og markedsføring. Udover kursusaktiviteter på hjemmebanen i Danmark, afvikles der kursus- og undervisningskoncepter, som sælges i udlandet.

 Niels Brock i udlandet 
Niels Brock har siden 1996 udbudt uddannelsesprogrammer i udlandet. Her benyttes ”The Scandinavian Way of Learning”, hvor eleverne bliver opfordret til at engagere sig og tage stilling. Niels Brock udbyder uddannelser i Kina, Vietnam og Kasakhstan.

Niels Brock samarbejder med blandt andre Shanghai Finance University om at udbyde uddannelse i Kina – i 2007 var der i alt 800 kinesiske studerende på Niels Brocks uddannelsesprogrammer i landet. Disse aktiviteter giver samtidig danske Niels Brock studerende mulighed for at tage dele af deres uddannelse i Kina.

Niels Brock blev i 2013 institutionsakkrediteret af ACICS (Accrediting Council for Independent Colleges and Schools). ACICS blev grundlagt i 1912 og er den største nationale akkrediteringsinstitution i USA.

Ligeledes har Niels Brock fået ACICS-akkreditering af to Bachelor-grader, BSc in Business Administration, Concentration Finance og BSc in Business Administration, Concentration Marketing. Niels Brock kan således udstede Bachelor-eksamensbeviser baseret på en amerikansk akkreditering, som er anerkendt verden over.

Endelig har Niels Brock fået ACICS’ godkendelse til at udbyde uddannelserne såvel online som på en campus i udlandet

 EUS 
EUS (Erhvervsuddannelse for Studenter) på Niels Brock er en 10-ugers erhvervsuddannelse, der giver mulighed for, at folk med en studentereksamen kan gøre sig klar til at en elevplads eller praktikplads inden for kontor, butik, handel eller event. Fordi de allerede har en studentereksamen behøves der kun 10 ugers grundforløb inden for områder som salg og service, virksomhedsøkonomi og regnskab.

Hvert år har Niels Brock over 600 studerende igennem, hvoraf flertallet efterfølgende går ud og får en elevplads/praktikplads som kontorassistent, butiksassistent, sælger eller eventkoordinator.
EUS på Niels Brock kan tages i København eller som et 8 eller 13-ugers forløb i San Diego. EUS udbydes desuden som fjernundervisning.

Uddannelsen er SU berettiget og typisk efterfulgt af 2 år med elevløn i en virksomhed.

 Kendte elever 

 Palle Skov Jensen - erhvervsmand
 Ditlev Engel - erhvervsmand
 Flemming Hansen - politiker
 Jens Ive - borgmester i Rudersdal
 Emilia Van Hau - Kultursociolog og forfatter
 Claus Bretton-Meyer – direktør for DBU
 Jes Dorph-Petersen - TV-vært
 Mads Christensen – ”Blærerøven”''
 Uffe Buchard - modeekspert
 Annette Heick - Tv-vært, journalist, sangerinde
 Jens Risom - møbeldesigner
 Ole Damm - modeskaber
 Ferdinand Michael Krøyer Kielberg - industrimagnat og filantrop
 Magnus Millang - komiker
 Johan Bülow - erhvervsmand
 Morten Jørgensen - OL-guldvinder
 Thomas Delaney - fodboldspiller
 Jakob Busk - fodboldspiller 
 William Kvist – fodboldspiller
 Martin Bergvold – fodboldspiller
 Jakob Haugaard – fodboldspiller
 Rosa Lux – Producer, DJ, sangerinde, sangskriver
 Christopher - sanger og sangskriver
 Wafande - musiker
 Oliver Kesi - musiker 
 Englando - musiker

Litteratur 
Jens Vibæk og Jan Kobbernagel, Foreningen til Unge Handelsmænds Uddannelse, Nyt Nordisk Forlag Arnold Busck, 1980

Noter

Ekstern kilde/henvisning 
 Niels Brocks hjemmeside

Etableret i 1888
Handelsgymnasier i Danmark
Handelsskoler
Uddannelsesinstitutioner i København
Uddannelse